Ο **Κώστας Μενδρινός** (Αθήνα, 28 Μαΐου 1985) είναι Έλληνας πρώην ποδοσφαιριστής, ο οποίος αγωνιζόταν στη θέση του μέσου. Από τον Ιούνιο του 2023 διατελεί χρέη προπονητή στην ομάδα του Κερατσινίου.

Καριέρα
-------

### Σε συλλογικό επίπεδο

Ξεκίνησε το ποδόσφαιρο από την Α.Ε. Χαραυγής, ομάδα της γενέτειρας του στο Κερατσίνι στον Πειραιά. Από εκεί μετεγγράφηκε στις ακαδημίες του Ολυμπιακού και το 2002 προωθήθηκε στην πρώτη ομάδα των "ερυθρολεύκων". Αγωνίστηκε δύο φορές ως δανεικός στον Ιωνικό Νίκαιας (2003-04, 2005-06), ενώ είχε προηγηθεί και μία στον Ατρόμητο Αθηνών (2002-03). Την περίοδο 2009-10 αποχώρησε ως ελεύθερος και αγωνίστηκε στον ΠΑΣ Γιάννινα, ενώ την επόμενη (2010-11) στον Άρη Θεσσαλονίκης. Το πρώτο μισό της περιόδου 2011-12 βρέθηκε στη δεύτερη τη τάξει κατηγορία και την Παναχαϊκή, ενώ τον Ιανουάριο του 2012 επέστρεψε στη μεγάλη κατηγορία για να αγωνιστεί στον Πανιώνιο. 

Δύο χρόνια αργότερα, τον Ιανουάριο του 2014, συμφώνησε να συνεχίσει την καριέρα του στον Πλατανιά, όπου παρέμεινε 3½ χρόνια, καταγράφοντας 83 συμμετοχές πρωταθλήματος και τρία τέρματα. Το καλοκαίρι του 2017 υπέγραψε ως ελεύθερος στον Απόλλωνα Σμύρνης. Στις 7 Αυγούστου του 2018 υπέγραψε διετές συμβόλαιο συνεργασίας με τον Ηρακλή. Στις 21 Δεκεμβρίου του 2018 το συμβόλαιό του με την ομάδα της Θεσσαλονίκης λύθηκε. Στις 4 Ιανουαρίου του 2019 μεταγράφηκε στον Παναργειακό. Το καλοκαίρι του ίδιου έτους ανακοινώθηκε η μεταγραφή στην Προοδευτική, από την οποία ωστόσο αποχώρησε και ακολούθως αποκτήθηκε από τον Ηλυσιακό. Το καλοκαίρι του 2020 ανακοινώθηκε η μεταγραφή του στον Βύζαντα Μεγάρων.

### Στις εθνικές ομάδες

Ο Μενδρινός υπήρξε τρεις φορές διεθνής με την εθνική Ελπίδων ενώ έχει αγωνιστεί και με τη μεσογειακή εθνική ομάδα.

Σκάνδαλο στημένων αγώνων
------------------------

Στις 23 Ιουνίου 2011 έγινε γνωστό ότι ο Κώστας Μενδρινός είχε συμμετοχή στο σκάνδαλο των στημένων αγώνων που είχε ως αποτέλεσμα την άμεση αποχώρησή του από τον Άρη, αν και ανακοινώθηκε επίσημα από τον σύλλογο ότι λύθηκε το συμβόλαιό του έναν περίπου μήνα αργότερα, στις 27 Ιουλίου 2011.

Τίτλοι
------

Ολυμπιακός Πειραιώς
* **3 Πρωταθλήματα Ελλάδας** (2007, 2008, 2009)
* **2 Κύπελλα Ελλάδας** (2008, 2009)
* **1 Σούπερ Καπ Ελλάδας** (2007)

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. ↑  aexaravgiasteras.weebly.com
2. ↑  Υπέγραψε στον Πλατανιά ο Μενδρινός, www.novasports.gr[*νεκρός σύνδεσμος*]
3. ↑  Από τον Πλατανιά στον Απόλλωνα ο Μενδρινός, www.sport24.gr
4. ↑  «Μενδρινός ο 4ος στον Ηρακλή». *SportimeGreece*. 7 Αυγούστου 2018. Ανακτήθηκε στις 10 Ιανουαρίου 2019.
5. ↑  «Ηρακλής: Τέλος οι Χιντζίδης, Μενδρινός, Μουμίν». *SportimeGreece*. 21 Δεκεμβρίου 2018. Ανακτήθηκε στις 10 Ιανουαρίου 2019.
6. ↑  «Στον Παναργειακό ο Μενδρινός». *SportimeGreece*. 4 Ιανουαρίου 2019. Ανακτήθηκε στις 10 Ιανουαρίου 2019.
7. ↑  «"Μπαμ" με Κώστα Μενδρινό η Προοδευτική !!!». *stoplekto*. 19 Ιουλίου 2019. Ανακτήθηκε στις 20 Ιουλίου 2019.
8. ↑  «Σπουδαία κίνηση με Μενδρινό». *stoplekto*. 10 Οκτωβρίου 2019. Ανακτήθηκε στις 10 Οκτωβρίου 2019.
9. ↑  «Σούπερ κίνηση με Κώστα Μενδρινό ο Βύζας Μεγάρων». *stoplekto*. 27 Ιουλίου 2020. Ανακτήθηκε στις 27 Ιουλίου 2020.
10. ↑
11. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Ιουλίου 2012. Ανακτήθηκε στις 31 Ιουλίου 2011.

Πηγές
-----

* Ο Κώστας Μενδρινός στο soccerway
* Το προφίλ του Κώστα Μενδρινού στο transfermarkt
* Το προπονητικό προφίλ του Κώστα Μενδρινού στο transfermarkt